nahid-hub/BLUGE-bengali-wikipedia-section-title-prediction huggingface dataset:
গ্লাং-দার-মার মৃত্যুর পর দুই পুত্র য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন। ওদ-স্রুংয়ের পুত্র দ্পাল-'খোর-ব্র্ত্সানের () ব্ক্রা-শিস-ব্র্ত্সেন-ব্র্ত্সান () এবং স্ক্যিদ-ল্দে-ন্যিমা-গোন () নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত "লা-দ্ভাগ্স-র্গ্যাল-রাব্স" বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তার তিন পুত্রের মধ্য তার সাম্রাজ্য ভাগ করে দেন। এই বিবরণীতে বলা হয় তিনি তার তার জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন () পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন। বিভক্তির যুগে তিব্বতী বৌদ্ধধর্মের প্রগতি স্তব্ধ হয়। বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় দ্মার-বান-শাক্য-সেং-গে (), গ্ত্সাং-রাব-গ্সাল () এবং গ্যো-দ্গে-ছুং () এবং ব্লা-ছেন-দ্গোংস-পা-রাব-গ্সাল () নামক চার বৌদ্ধ ভিক্ষু উত্তর পূর্ব তিব্বত অঞ্চলে বৌদ্ধ ধর্মের পুনরুজ্জীবন ঘটান।

সঠিক অনুচ্ছেদ শিরোনাম কোনটি?
titleA. তিব্বত সাম্রাজ্য
titleB. বিভক্তির যুগ
titleC. কার্যতঃ স্বাধীনতা ঘোষণা
titleD. দ্গে-লুগ্স ধর্মসম্প্রদায়ের রাজনৈতিক উত্থান
উত্তর: titleB
স্বাধীনতার আগে ভারত একাধিক ব্রিটিশ-শাসিত প্রদেশ ও নামমাত্র স্বায়ত্ত্বশাসিত দেশীয় রাজ্যে বিভক্ত ছিল। দেশীয় রাজ্যগুলিও ব্রিটিশ সরকারের পরামর্শক্রমে শাসিত হত। ভারত বিভাগের পর এই প্রশাসনিক বিভাগগুলির কয়েকটি পাকিস্তান অধিরাজ্যের অন্তর্ভুক্ত হয়। অবশিষ্ট প্রদেশ ও রাজ্যগুলি ভারত অধিরাজ্যের অন্তর্ভুক্ত হয়। ব্রিটিশ যুগের প্রশাসনিক বিভাগগুলি ১৯৫৬ সাল অবধি বজায় ছিল। ১৯৫৬ সালের রাজ্য পুনর্গঠন আইন পাস হলে প্রদেশ ও দেশীয় রাজ্যগুলি অবলুপ্ত হয় এবং ভাষা ও জাতিগত পরিচয়ের ভিত্তিতে রাজ্য গঠিত হয়।

১৯৫৬ সালের পরও রাজ্য ও কেন্দ্রশাসিত অঞ্চল ভেঙে নতুন নতুন রাজ্য সৃষ্টি করা হয়েছে। ১৯৬০ সালের ১ মে ভাষার ভিত্তিতে বোম্বাই রাজ্যকে ভেঙে গুজরাত ও মহারাষ্ট্র রাজ্য দুটি গঠন করা হয়। ১৯৬৩ সালের ১ ডিসেম্বর নাগাল্যান্ড রাজ্য গঠিত হয়। পাঞ্জাব রাজ্যের দক্ষিণাঞ্চলের হিন্দিভাষী জেলাগুলিকে নিয়ে ১৯৬৬ সালে হরিয়াণা রাজ্য গঠিত হয়। পাঞ্জাবের উত্তরাঞ্চলের হিন্দিভাষী জেলাগুলি হিমাচল প্রদেশ রাজ্যের অন্তর্ভুক্ত হয়। পাঞ্জাব ও হরিয়াণার যৌথ রাজধানী হিসেবে কেন্দ্রশাসিত অঞ্চল চণ্ডীগড় গঠিত হয়।

১৯৭১ সালের ২৫ জানুয়ারি হিমাচল প্রদেশ পূর্ণ রাজ্যের স্বীকৃতি পায়। এই বছর মণিপুর, মেঘালয় ও ত্রিপুরাও পূর্ণ রাজ্য ঘোষিত হয়। ১৯৭২ সালের ২১ জানুয়ারি রাজতান্ত্রিক রাষ্ট্র সিক্কিম ভারতের অন্তর্ভুক্ত হয় এবং ১৯৭৫ সালের ২৬ এপ্রিল তা ভারতের রাজ্যের মর্যাদা পায়। ১৯৮৭ সালের ২০ ফেব্রুয়ারি অরুণাচল প্রদেশ ও মিজোরাম রাজ্য ঘোষিত হয়। ওই বছরই ৩০ মে গোয়া রাজ্য ঘোষিত হয় এবং গোয়ার উত্তরে দমন ও দিউ কেন্দ্রশাসিত অঞ্চল ঘোষিত হয়।

২০০০ সালে তিনটি নতুন রাজ্য গঠিত হয়: মধ্যপ্রদেশ ভেঙে ছত্তীসগঢ় (১ নভেম্বর, ২০০০), উত্তরপ্রদেশ ভেঙে উত্তরাঞ্চল (৯ নভেম্বর, ২০০০) (২০০৭ সালে এই রাজ্যের নাম বদলে হয় উত্তরাখণ্ড; এবং বিহার ভেঙে ঝাড়খণ্ড (১৫ নভেম্বর, ২০০০)

সঠিক অনুচ্ছেদ শিরোনাম কোনটি?
titleA. অবধ
titleB. ইতিহাস
titleC. গোর্খাল্যান্ড
titleD. কামতাপুর
উত্তর: titleB
পাকিস্তান দেশটি তার সংবিধানে ইসলামকে রাষ্ট্রধর্ম হিসেবে রাখলেও অন্যান্য ধর্মকে সমান গুরুত্বের সঙ্গে রেখেছে, যদিও দেশটি মুসলিম সংখ্যাগরিষ্ঠ হওয়ায় মুসলিমদের পবিত্র ধর্মগ্রন্থ কোরআন এবং হাদীস বিরোধী কোনো কাজ রাষ্ট্রে নিষিদ্ধ করার ব্যাপারেও সংবিধানে ছোটোখাটো ইঙ্গিত রয়েছে।

দেশটির এরকম সাংবিধানিক বিধি রয়েছে যে কোনো অমুসলিম দেশটির প্রধানমন্ত্রী বা রাষ্ট্রপতি পদে আসীন হতে পারবেনা। পাকিস্তানের কেন্দ্রীয় শরীয়াহ আদালতে শুধু মুসলিম মানুষেরাই বিচারক হবার সুযোগ পান কিন্তু অন্যান্য আদালতে অমুসলিমদের বিচারক হিসেবে যোগদান করার সুযোগ আছে।

সঠিক অনুচ্ছেদ শিরোনাম কোনটি?
titleA. পাকিস্তানের ধর্মের পরিসংখ্যান
titleB. সাংবিধানিক বিধি
titleC. হিন্দু
titleD. মুসলিম
উত্তর: titleB
ষষ্ঠ বাংলাদেশ-চীন মৈত্রী সেতু মুন্সিগঞ্জ জেলার জন্য এটি একটি গুরুত্বপূর্ন সেতু। এটি ৬ষ্ঠ মুক্তারপুর সেতু নামেও পরিচিত। মুন্সীগঞ্জ জেলা সদর থেকে প্রায় চার কিমি দূরে মুক্তারপুর নামক স্থানে ধলেশ্বরী নদীর উপর দিয়ে  নির্মিত এ ব্রীজটি ঢাকা, নারায়ণগঞ্জ এবং মুন্সীগঞ্জ এর যোগাযোগ ব্যবস্থায় একটি গুরুত্বপূর্ন মাইলফলক। 

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইতিহাস
titleC. স্থাপত্য
titleD. অবস্থান
উত্তর: titleD
সৌদি শাসনামলে মক্কা নগরীর টেলিকমিউনিকেশন ব্যবস্থা বিকশিত হয়। বাদশাহ আব্দুল আজিজ আল সউদ সুশাসনের মাধ্যম হিসেবে দেখতেন। হেজাজের আলীর শাসনামলে নগরীতে মাত্র ২০ টি টেলিফোন ছিলো, ১৯৩৬ সালে তা এক লাফে বেড়ে দাঁড়ায় ৪৫০ এ যা দেশের মোট টেলিফোনের অর্ধেক। ১৯৮৫ সালে অন্যান্য শহরের মত মক্কাও আধুনিক টেলিফোন, টেলেক্স, বেতার এবং টেলিভিশন যোগাযোগব্যবস্থা অর্জন করে।

হাশিমী সাম্রাজ্যকালে নির্দিষ্টসংখ্যক বেতার যোগাযোগব্যবস্থা স্থাপন করা হয়। ১৯২৯ সালে অত্র অঞ্চলের বিভিন্ন শহরে ওয়্যারলেস স্টেশন বসানো হয়। একটি নেটওয়ার্ক তৈরী হয় যা ১৯৩২ সালে পূর্নাংগ ভাবে চালু হয়। দ্বিতীয় বিশ্বযুদ্ধের পরে বিদ্যমান নেটওয়ার্ক এর ব্যপকহারে বর্ধন ও উন্নয়ন সাধন হয়। সেই সময় হজ্বযাত্রীদের নির্দেশনা দিতে বেতার পরিসেবা ব্যবহৃত হতে থাকে। ১৯৫০ সালে আরাফাত দিবস থেকে সম্প্রচার শুরু হয় এবং ১৯৫৭ সাল পর্যন্ত এই ধারা বাড়তেই থাকে। সেই সময়ে রেডিও মক্কা ছিলো মধ্যপ্রাচ্যের সব থেকে শক্তিশালী স্টেশন যার ক্ষমতা ছিলো ৫০ কিলো ওয়াট। পরে ৪৫০ কিলো ওয়াটে উন্নীত হয়। প্রথম দিকে সংগীত প্রচার করা না হলেও আস্তে আস্তে সম্প্রচার শুরু হয়।

সঠিক অনুচ্ছেদ শিরোনাম কোনটি?
titleA. স্থলপথ
titleB. মক্কা শব্দের ব্যুৎপত্তি ও ব্যবহার
titleC. টেলিযোগাযোগ
titleD. শিক্ষা
উত্তর: titleC
তামাকো নোবি (যার নাম মিসেস নোবি) (জন্ম: ১৬ ফেব্রুয়ারি) নোবিতার মা। তামাকো গৃহিনী। তিনি বেশির ভাগ সময় নোবিতাকে খেলতে মানা করেন এবং পড়ালেখায় মনোযোগ দিতে বলেন। তিনি একজন আদর্শ মা। তিনি তার সন্তানের ভালোর জন্য সবসময় চিন্তা করেন। তামাকোর মধ্যবর্তী নাম কাতাওকা।
নোবিসুকি নোবি (জন্ম:১৬ মার্চ) নোবিতার পিতা। তিনি একজন চাকুরীজীবী। তিনি বাল্যকালে নোবিতার মত ছিলেন। তিনি নোবিতার মত পরীক্ষায় কম নম্বর পেতেন। তিনি খেলাধুলায়ও খারাপ ছিলেন। কিন্তু নোবিসুকি নোবি ভাল চিত্রশিল্পী ছিলেন। তিনি খুব সুন্দর ছবি আঁকতেন। কিন্তু আর্থিক সমস্যার কারণে শিল্পী হতে পারেননি। তিনি গলফ খেলতে পছন্দ করেন।
সিবাশি নোবিতার নাতি। সিবাশি প্রথম ডোরেমনকে নোবিতার কাছে পাঠিয়েছিল।
নোবিসুকি নোবি নোবিতা এবং শিজুকার একমাত্র পুত্রসন্তান। নোবিসুকির নাম নোবিতার পিতা নোবিসুকি এর অনুসারে দেওয়া হয়েছে। নোবিসুকি থেকে নোবিতা ভিন্ন। নোবিসুকি খেলাধুলায় বেশ ভালো। সে জিয়ান আর সুনিও এর ছেলে থেকে অধিক শক্তিশালী।
নোবি নোবিরু নোবিতার ঠাকুরদা।

নোবিতার দাদী সর্বদা নোবিতার জন্য ভাবতেন। নোবিতার ছেলেবেলায় তিনি নোবিতাকে খুব ভালবাসতেন। তিনি নোবিতার সব আবদার মানতেন।

নোবি নোবিসাকু

নোবিতার পূর্বপুরুষ যে পুরোপুরি নোবিতার মতন আলসে।

নোবি নোবিজ়ায়েমন

নোবিসাকুর বাবা।

খুবই দয়ালু। কিছু পর্বে তাকে চুপচাপ দেখানো হয়েছে।
সঠিক অনুচ্ছেদ শিরোনাম কোনটি?
titleA. প্রধান চরিত্র
titleB. মিনামোতো পরিবার
titleC. নোবি পরিবার
titleD. হোনেকাওয়া পরিবার
উত্তর: titleC
কলকাতায় গণ-পরিবহন পরিষেবা দেয় কলকাতা শহরতলি রেল, কলকাতা মেট্রো, ট্রাম ও বাস। শহরতলি রেল কলকাতা ও তার পার্শ্ববর্তী জেলাগুলির শহরগুলিকে পরস্পরের সঙ্গে যুক্ত করেছে। হুগলি নদীর উপর অবস্থিত রবীন্দ্র সেতু (হাওড়া সেতু) ও বিদ্যাসাগর সেতু (দ্বিতীয় হুগলি সেতু) কলকাতার সঙ্গে হাওড়া শহরের যোগাযোগ রক্ষা করছে।

সঠিক অনুচ্ছেদ শিরোনাম কোনটি?
titleA. জলবায়ু
titleB. নাম-ব্যুৎপত্তি
titleC. সংস্কৃতি
titleD. পরিবহন
উত্তর: titleD
১৯৭৯ সালে সাদ্দাম হুসেইন ক্ষমতাসীন দল বাথ পার্টির অভ্যন্তরীণ এক কু-এর বদৌলতে ইরাকের রাষ্ট্রপতিতে পরিণত হন। সাদ্দাম হুসেইন একজন অত্যন্ত উচ্চাভিলাষী নেতা ছিলেন। তিনি ইরাককে কৌশলগতভাবে মধ্যপ্রাচ্যের একটি অন্যতম শক্তিশালী রাষ্ট্রে পরিণত করার প্রচেষ্টা চালান। একই সময় ইরানে ধর্মীয় বিপ্লব ঘটে। ইরাকি সরকার আশঙ্কা করছিল যে ইরাকের বৃহৎ শিয়া সংখ্যালঘু সম্প্রদায়ে এই বিপ্লবের আগুন ছড়িয়ে পড়বে। এছাড়া শাত-এল-আরব নদীর অধিকার নিয়ে ইতিমধ্যেই বিরাজমান সমস্যা আবারও চাঙ্গা হয়ে ওঠার ঝুঁকি ছিল। সাদ্দাম ইরানের সামরিক দুর্বলতা আঁচ করে ১৯৮০ সালের ২২শে সেপ্টেম্বর তার সেনাবাহিনীকে ইরান সীমান্ত অতিক্রম করার আদেশ দেন। কিন্তু যেমনটি সহজ হবে ভেবেছিলেন ইরানের বিরুদ্ধে যুদ্ধ তেমন সহজ হয়নি। ইরানিরা জানপ্রাণ দিয়ে তাদের ভূখণ্ড রক্ষা করতে শুরু করে এবং ১৯৮১ সালের মার্চ মাস নাগাদ ইরাকি আক্রমণে ভাটা পড়ে। ১৯৮২ সালের জুন নাগার ইরানিরা তাদের সমস্ত হারানো ভূখণ্ড ফেরত পেতে সক্ষম হয়। এরপর কোন পক্ষই যুদ্ধ জেতার মত কোন বিশাল ও সফল আক্রমণ গড়ে তুলতে পারেনি। আক্রমণগুলির জন্য বিপুল পরিমাণ ব্যয়ের বিপরীতে প্রকৃত অগ্রগতির পরিমাণ ছিল সামান্য। যুদ্ধটি ধীরে ধীরে ইরান-ইরাকের একে অপরের প্রধান প্রধান শহরে ক্ষেপণাস্ত্র নিক্ষেপের যুদ্ধে সীমাবদ্ধ হয়। শেষ পর্যন্ত দুই পক্ষ স্বীকার করতে বাধ্য হয় যে কেউই যুদ্ধে বিজয়ী হতে পারবে না এবং ১৯৮৮ সালের আগস্টে তারা একটি যুদ্ধবিরতি চুক্তিতে স্বাক্ষর করে। কিন্তু অর্ধযুগেরও বেশি সময় ধরে চলা ফলহীন এই যুদ্ধে প্রায় ১৫ লক্ষ লোক প্রাণ হারায়।

সঠিক অনুচ্ছেদ শিরোনাম কোনটি?
titleA. ঠান্ডা যুদ্ধ
titleB. অস্ট্রিয়া ও প্রুশিয়া
titleC. উসমানীয় ও সাফাভিদ সাম্রাজ্য
titleD. ইরান-ইরাক যুদ্ধ
উত্তর: titleD
আইসিসি কর্তৃক টেস্ট খেলার জন্যে অদ্যাবধি কোন বিশ্বকাপ প্রতিযোগিতার আয়োজন করা হয়নি। ক্রিকেটের দীর্ঘতম সংস্করণ ও চ্যাম্পিয়নশীপের জন্যে কয়েক বছরের প্রয়োজন পড়বে তাই এ ধারনা বাদ হয়ে যায়। তাসত্ত্বেও, ২০১৯-২০২১ সময়কালে ২ বছরের মধ্যে বিশ্ব টেস্ট চ্যাম্পিয়নশীপ প্রতিযোগিতা আয়োজনের চিন্তা-ভাবনা চলছে। এ পরিকল্পনাটি ২০১৩ ও ২০১৭ সালে দুইবার ব্যর্থতায় পর্যবসিত হয়। ২০১৯-২১ টেস্ট চ্যাম্পিয়নশীপ আয়োজনে বিভিন্ন দেশের মধ্যে দ্বি-পক্ষীয় সিরিজ আয়োজন করা হবে। এতে এক পক্ষ স্বাগতিক ও অন্য পক্ষ অতিথি দল থাকবে। সিরিজের আকার ২ থেকে ৫ খেলার মধ্যে সীমাবদ্ধ থাকবে। সিরিজের আকারের উপর পয়েন্ট সংখ্যা নির্ধারিত হবে।

সঠিক অনুচ্ছেদ শিরোনাম কোনটি?
titleA. টেস্ট মর্যাদাপ্রাপ্ত দল
titleB. টেস্ট চ্যাম্পিয়নশীপ
titleC. খেলা
titleD. খেলার সময়সীমা
উত্তর: titleB
বাংলাদেশ জাতীয়তাবাদী দলের নেত্রী ও প্রয়াত রাষ্ট্রপতি জিয়ার স্ত্রী বেগম খালেদা জিয়া ১৯৯১ হতে ১৯৯৬ খ্রিষ্টাব্দ পর্যন্ত প্রধানমন্ত্রীর দায়িত্ব পালন করেন। শেখ মুজিবের কন্যা শেখ হাসিনা ১৯৯৬ হতে ২০০১ খ্রিষ্টাব্দ পর্যন্ত আওয়ামী লীগের নেত্রী হিসাবে প্রধানমন্ত্রীর দায়িত্ব পালন করেন। দারিদ্র ও দুর্নীতি সত্ত্বেও বাংলাদেশ বর্তমান বৈশ্বিক প্রেক্ষাপটে একটি গণতান্ত্রিক ও প্রগতিশীল রাষ্ট্র হিসাবে তার অবস্থান সমুন্নত রেখেছে।

২০০১ খ্রিষ্টাব্দের জাতীয় সংসদ নির্বাচনে বিশাল জয়ের মধ্য দিয়ে বাংলাদেশ জাতীয়তাবাদী দল (বিএনপি) সরকার গঠন করে এবং খালেদা জিয়া পুনরায় প্রধানমন্ত্রী হন। তিনি ২০০১ থেকে ২০০৬ খ্রিষ্টাব্দ মেয়াদে প্রধানমন্ত্রীর দায়িত্ব পালন করেন। অতঃপর নানা নাটকীয় পালা বদলের মধ্য দিয়ে প্রধান উপদেষ্টা হিসেবে বাংলাদেশ কেন্দ্রীয় ব্যাংকের সাবেক গভর্নর ফখরুদ্দিন আহমদ তত্ত্বাবধায়ক সরকার গঠন করেন। এই সরকার প্রায় দুই বৎসর ক্ষমতায় থাকে এবং সেনা সমর্থিত সরকার হিসাবে সমালোচিত হয়। তবে ফখরুদ্দিন সরকার ২০০৮ খ্রিষ্টাব্দে জাতীয় সংসদ নির্বাচন অনুষ্ঠান করে। এই নির্বাচনে বিজয়ী হয়ে আওয়ামী লীগ-নেতৃত্বাধীন রাজনৈতিক মহাজোট সরকার গঠন করে এবং শেখ হাসিনা পুনরায় প্রধানমন্ত্রী হিসাবে দায়িত্ব লাভ করেন। এরপর ২০১৪ সালে ও ২০১৮ সালের সংসদীয় নির্বা‌চনে পুনরায় নির্বাচনে বিজয়ী হয়ে আওয়ামী লীগ-নেতৃত্বাধীন রাজনৈতিক মহাজোট সরকার গঠন করে।

সঠিক অনুচ্ছেদ শিরোনাম কোনটি?
titleA. প্রশাসনভিত্তিক ভৌগলিক বিভাজন
titleB. সমসাময়িক সংসদীয় সময়কাল (১৯৯১-বর্তমান)
titleC. স্বাস্থ্য খাত
titleD. বৌদ্ধ ও খ্রিস্ট ধর্ম
উত্তর: titleB
যেসব শিশুর জননাঙ্গে অস্বাভাবিকতা আছে; যেমন তার মুত্রনালির আরম্ভের জায়গাটা যদি ভুলভাবে বিন্যাসিত হয় (যাকে হাইপোসপাডিয়া এবং এপিসপোডিয়া বলা হয়), যদি শিশ্নের মাথায় বক্রতা সৃষ্টি হয় (করোডি) অথবা জননাঙ্গ দ্ব্যার্থবোধক হয় তবে পুনর্গঠনমুলক অপারেশনের জন্য লিঙ্গত্বক প্রয়োজন। আর তখন শিশুদের খৎনা করাকে প্রতিহত করা হয়। যেসব শিশুরা বালপ্রৌঢ় (৮ মাসের পুর্বে যাদের জন্ম হয়) হিসেবে জন্ম নেয়, বা যাদের স্বাস্থ্য ভালো থাকে না, তাদেরও খৎনা করা হয় না। যদি কোনো শিশুর বা বয়োপ্রাপ্তের পারিবারিক ইতিহাসের কোনো সদস্যের রক্তপাত জনিত ডিসঅর্ডার (হিমোফিলিয়া) থাকে, তবে তার রক্ত স্বাভাবিক ভাবে জমাট বাধবে কিনা, তা পরীক্ষা নিরীক্ষা করেই খৎনা করা উচিত।

সঠিক অনুচ্ছেদ শিরোনাম কোনটি?
titleA. ব্যথা
titleB. যৌনাচারণে প্রভাব
titleC. মনস্তাত্ত্বিক প্রভাব
titleD. প্রতিহত
উত্তর: titleD
অন্তর্দহন ইঞ্জিনের সর্বাধিক ব্যবহার হয় যানবাহনের এবং বহনযোগ্য যন্ত্রপাতির ভ্রাম্যমাণ শক্তি সূত্র হিসেবে। ভ্রাম্যমাণ যন্ত্রপাতিতে অন্তর্দহন ইঞ্জিন ব্যবহৃত করার কারণ হল এর উচ্চ শক্তি-বনাম-ওজন অণুপাতের কারণে। জীবাশ্ম জ্বালানি (মূলত পেট্রোলিয়াম) অন্তর্দহন ইঞ্জিনে শক্তির যোগানদার এবং প্রায় সব ধরনের যানবাহন; যেমন বাস, ট্রাক, মোটরসাইকেল, নৌকো এবং হরেক রকমের এয়ারক্রাফট ও রেলওয়ে ইঞ্জিনে ব্যবহৃত হয়।

যখন নিম্ন শক্তি-বনাম-ওজন অণুপাতের দরকার পরে, অন্তর্দহন ইঞ্জিনের গ্যাস টার্বাইন রূপে ব্যবহৃত হয়। এর ব্যবহারের মধ্যে রয়েছে জেট এয়ারক্রাফট, হেলিকপ্টার, বৃহদাকৃতির জাহাজ এবং ইলেকট্রিক জেনারেটরে।

সঠিক অনুচ্ছেদ শিরোনাম কোনটি?
titleA. কার্যপ্রণালী
titleB. প্রকারভেদ
titleC. চতুর্ঘাত ইঞ্জিনের বৈশিষ্ট্য
titleD. প্রয়োগ
উত্তর: titleD
সমগ্র খেলোয়াড়ী জীবনে ২৮ টেস্ট ও ৫৩টি ওডিআইয়ে অংশগ্রহণ করেছেন ভেঙ্কটপতি রাজু। ২ ফেব্রুয়ারি, ১৯৯০ তারিখে ক্রাইস্টচার্চে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ১১ মার্চ, ২০০১ তারিখে কলকাতায় সফরকারী অস্ট্রেলিয়ার বিপক্ষে সর্বশেষ টেস্টে অংশ নেন তিনি।

১৯৮৯-৯০ মৌসুমে ঘরোয়া ক্রিকেট মৌসুমে ৩২ উইকেট দখল করে সকলের নজরের কাড়েন ও ভারতীয় দলে অন্তর্ভূক্ত হন। 
নিউজিল্যান্ড সফরে টেস্ট ও একদিনের আন্তর্জাতিকে অভিষেক ঘটে তার। প্রথম টেস্ট ইনিংসে নাইট ওয়াচম্যান হিসেবে মাঠে নামেন। ২ ঘণ্টারও অধিক সময় ব‍্যাটিং করে ৩১ রান সংগ্রহ করেছিলেন। দলে তখন ৬ উইকেটের পতন ঘটেছিল। ১৯৯০ সালে ইংল্যান্ড গমনে ভারতীয় দলে অন্যতম সদস্য ছিলেন। তবে, গ্লুচেস্টারশায়ারের বিপক্ষে খেলাকালীন কোর্টনি ওয়ালসের বলে তার বাম হাত ভেঙে গেলে এ সফর শেষ হয়ে যায় তার।

ভারতে ফিরে সফরকারী শ্রীলঙ্কা দলের বিপক্ষে মুখোমুখি হন। চন্ডিগড়ের সেক্টর সিক্সটিন স্টেডিয়ামে অনুষ্ঠিত একমাত্র টেস্ট খেলায় অংশ নেন তিনি। ঐ খেলায় ভারত দল জয়লাভ করেছিল। দলে শেষ মুহূর্তে তাকে অন্তর্ভুক্ত করা হয়। দ্বিতীয় দিনে শ্রীলঙ্কার মাঝারিসারিতে এক পর্যায়ে ৩৯ বলে মাত্র ২ রান দিয়ে ৫ উইকেট দখল করেন। পরদিন তিনি আরো একটি উইকেট পান। ১৭.৫ ওভার বোলিং করে ৬/১২ বোলিং পরিসংখ্যান গড়েন। চারজন ব্যাটসম্যান কোন রান সংগ্রহ করতে পারেননি। খেলায় তিনি ৫৩ ওভার বোলিং করে ৮/৩৭ লাভ করেন। এটি তার পুরো আন্তর্জাতিক খেলোয়াড়ী জীবনে একমাত্র ম্যান অব দ্য ম্যাচ পুরস্কার লাভের ঘটনা ছিল।

১৯৯২ ও ১৯৯৬ সালের ক্রিকেট বিশ্বকাপ প্রতিযোগিতায় ভারত দলের পক্ষে অংশ নেন। ১৯৯৪-৯৫ মৌসুমে ওয়েস্ট ইন্ডিজের বিপক্ষে তিন টেস্টের সিরিজে সেরা খেলা উপহার দিয়েছিলেন। ২০ উইকেট পান। এরপর থেকে আলোর ঝলকানী দিয়ে দলে আসা-যাওয়ার পালায় থাকেন। ১৯৯৭-৯৮ মৌসুমে অস্ট্রেলিয়ার বিপক্ষে খেলার পর আর তাকে টেস্ট আঙ্গিনায় দেখা যায়নি। কলকাতায় সফরকারী অস্ট্রেলিয়ার বিপক্ষে সর্বশেষ টেস্ট খেলায় অংশ নেন। মার্ক ওয়াহ’র উইকেট পেয়েছিলেন তিনি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. অবসর
titleD. প্রথম-শ্রেণীর ক্রিকেট
উত্তর: titleB
২০০২ সালে তারেক রহমান দলের স্থায়ী কমিটির সিদ্ধান্ত অনুযায়ী বিএনপির একজন জ্যেষ্ঠ যুগ্ম মহাসচিব হিসেবে দায়িত্মপ্রাপ্ত হন। দলের উর্দ্ধতন পর্যায়ে নিয়োগ লাভের পরপরই তারেক রহমান দেশব্যাপী দলের মাঠপর্যায়ের নেতা, কর্মী ও সমর্থকদের সাথে ব্যাপক গণসংযোগ শুরু করেন। মূল সংগঠন সহ সহযোগী সংগঠন যেমন জাতীয়তাবাদী যুব দল, জাতীয়তাবাদী ছাত্র দল, জাতীয়তাবাদী স্বেচ্ছাসেবক দল ইত্যাদি আয়োজিত উল্লেখযোগ্য সংখ্যক মতবিনিময় সভায় অংশ নিয়ে তারেক রহমান কর্মী-সমর্থকদের উদ্দেশ্যে বক্তব্য রাখেন ও মাঠপর্যায়ের নেতৃবৃন্দের বক্তব্য ও মতামত গ্রহণ করেন। মূলত এই জনসংযোগ কার্যক্রমের ফলে দলের নেতাকর্মীদের তরুণ অংশটির মাঝে তারেক রহমান শুধুমাত্র প্রতিষ্ঠাতা ও প্রধানমন্ত্রীর সন্তানের পরিচিত থেকে বেরিয়ে এসে দলের একজন দক্ষ সংগঠক ও সক্রিয় নেতা হিসেবে পরিচিতি লাভ করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. রাজনীতি
titleC. রাজনৈতিক দলের উত্থাপিত অভিযোগ
titleD. ২০০২ সালের পর গণ-সংযোগ
উত্তর: titleD
দ্বারকানাথ ঠাকুর ব্যবসায়িক ক্ষেত্রে খ্যাত ছিলেন। তার অত্যধিক উপার্জন ও শৌখিন জীবনযাপনের জন্য তিনি “যুবরাজ” নামে পরিচিত ছিলেন। জ্যোতিরিন্দ্রনাথ নীল চাষ করে অর্থ উপার্জন করতে পেরেছিলেন। জার্মানীতে রাসায়নিক নীল উদ্ভাবিত হবার পর তিনি তার নীলচাষের ব্যবসা চালিয়ে নিতে পারেননি। তিনি তার লভ্যাংশ ঝুঁকিপূর্ণ ব্যবসায় নিয়োগ করতে চেয়েছিলেন। সে সময়ে খুলনা ও বরিশালের ভেতর দিয়ে স্টিমার চলার প্রয়োজনীয়তা দেখা দেয়। তিনি স্টিমারের শেল বা আচ্ছাদন ক্রয় করেন এবং ইঞ্জিনের সাথে যোগ করে "সরোজিনী" নামে ১৮৮৪ সাল থেকে চালু করেন। ফ্লোটিলা নামে একটি ইংরেজ কোম্পানিও একই ব্যবসা শুরু করে এবং দ্রুতই সবার ভিতর প্রতিদ্বন্দ্বীতা ছড়িয়ে পড়ে। জ্যোতিরিন্দ্রনাথ আরো চারটি স্টিমার ক্রয় করেন। এগুলো তার প্রতিষ্ঠান থেকে "স্বদেশী", "ভারত", "বাংলালক্ষী" ও "লর্ড রিপন" নামে চালু হয়। উভয় প্রতিষ্ঠানই ভাড়া কমাতে শুরু করে। জ্যোতিরিন্দ্রনাথ ব্যবসায় ব্যাপকভাবে ক্ষতিগ্রস্ত হতে শুরু করেন, তবে ব্যবসা টিকিয়ে রাখতে সমর্থ হন। ১৮৮৯ সালে হুগলি নদীতে যাত্রার সময় "স্বদেশী" একটি জেটির সাথে আঘাতপ্রাপ্ত হয়ে দ্রুত ডুবে যায়। এমতাবস্থায় ফ্লোটিয়া বাকি তিনটি স্টিমারের জন্য উপযুক্ত মূল্য ঘোষণা করে। জ্যোতিরিন্দ্রনাথ সেগুলো বিক্রি করে প্রতিদ্বন্দ্বীতা থেকে বেরিয়ে আসেন।

সঠিক অনুচ্ছেদ শিরোনাম কোনটি?
titleA. সংগীত
titleB. মঞ্চ
titleC. ব্যবসায়িক কর্মকাণ্ড
titleD. মৃত্যু
উত্তর: titleC
এখানকার মানুষের প্রধান পেশা হলো - কৃষিকাজ, পাতা থেকে থালা বা প্লেট তৈরি ও বিক্রয়। বেশিরভাগ লোকের জমি নেই তবে অন্যের জমিতে কাজ করে। অঞ্চলটি শুষ্ক এবং প্রতি বছর কেবলমাত্র একবার ফসল চাষ হয়। অন্য সময়ে লোকেরা প্রতিদিনের শ্রমের কাজ করে, বন থেকে পাতা এবং কাঠ সংগ্রহ ও বিক্রি করে। ১৯৭৭ থেকে ২০০২ সালের মধ্যে বামফ্রন্ট সরকারের ভূমি সংস্কার কর্মসূচির আওতায় সরকারের পক্ষ থেকে ৭৫% শতাংশেরও বেশি পরিবারকে জমি দেওয়া হয়েছে। কিন্তু এখনো দারিদ্র্য বিদ্যমান।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অর্থনীতি
titleC. থানা
titleD. লালগড় অভিযান
উত্তর: titleB
প্রগৌতিহাসিক যুগের নির্দশন প্রমাণ করে প্রাচীন ঘানাতে ব্রোঞ্জ যুগ থেকে মানুষের বসবাস ছিল। যদিও এগারো শতক পর্যন্ত আধুনিক ঘানার দখলকৃত ছিল। বর্তমান ঘানাতে ১৬শতকে বর্তমান অধিবাসীদের আবির্ভাব ঘটে। এগারো শতকের প্রথমদিকে "আকান" জনগোষ্ঠী "বুনুমান" নামের জনবসতি গড়ে তোলে। এই অঞ্চলেই ষোল শতকে "গা" ও "দাগোমবা" নামের দুটি ভিন্ন রাষ্ট্র গড়ে উঠেছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. জনসংখ্যা
titleD. নামকরনের ইতিহাস
উত্তর: titleA
অ্যালিস মধ্য-ভিক্টোরীয় যুগের একটি কাল্পনিক শিশু চরিত্র। অ্যালিস’ অ্যাডভেঞ্চার্স ইন ওয়ান্ডারল্যান্ড (১৮৬৫) গল্প অনুযায়ী, যেদিন অ্যালিস খরগোসের গর্তের মধ্য দিয়ে আজবদেশে পৌঁছায় অর্থাৎ ৪ঠা মে-তে অ্যালিসের বয়স সাত বছর ধরা হয়। পরবর্তী গল্পে ৪ঠা নভেম্বরে যখন আয়নার মধ্য দিয়ে সে আজবদেশে পৌঁছায় তখন সে তার বয়স সাড়ে সাত বছর বলে। অ্যালিসের দুটো গল্পেই লেখক কেন্দ্রীয় চরিত্রের বাহ্যিক রূপ নিয়ে কোনো কথা বলেননি। তবে তার কাল্পনিক জীবনের নানা দিক সম্বন্ধে গল্পদুটি থেকে বহু তথ্য জানা যায়। যেমন-তার বাড়িতে রয়েছে তার একটি দিদি, একটি পোষা বিড়াল ডিনা, একটি বৃদ্ধা নার্স ও একজন গৃহশিক্ষিকা, যিনি তাকে সকাল ৯টার সময় পড়াতেন। এ ছাড়া নেপথ্য কাহিনি থেকে জানা যায় যে, কোনো একসময় সে দিবা স্কুলেও পড়তে গিয়েছিল। গল্পের বর্ণনা থেকে বোঝা যায় যে, অ্যালিস উচ্চবিত্ত, মধ্যবিত্ত বা বুর্জোয়া শ্রেণির একজন সদস্য।

‘অ্যালিস অন দ্য স্টেজ’(এপ্রিল, ১৮৮৭)-এ অ্যালিসের ব্যক্তিত্ব বর্ণনা করতে গিয়ে ক্যারল বলেছেন যে, সে “স্নেহশীল এবং নম্র”, “ সবার কাছে বিনয়ী”, “বিশ্বাসী” এবং “অত্যন্ত কৌতূহলী ও জীবনকে পূর্ণরূপে উপভোগ করতে আগ্রহী, যা কেবলমাত্র শৈশবের আনন্দময় দিনগুলোতেই দেখা যায়, যখন সবকিছুই নতুন ও ন্যায্য মনে হয় এবং পাপ ও দুঃখকে ফাঁকা বুলি ছাড়া কিছুই মনে হয় না!” বিশ্লেষকরা তাকে ‘নিষ্পাপ’, ‘কল্পনাপ্রবণ’, ‘অন্তর্মুখী’, ‘সাধারণত সুসভ্য’, ‘ক্ষমতাধারী ব্যক্তিত্বের সমালোচক’ এবং বুদ্ধিমতী বলে উল্লেখ করেন। অনেকে আবার তার চরিত্রে দোষও পেয়েছেন। তারা বলেছেন যে, আজবদেশে জন্তু-জানোয়ারদের সাথে কথা বলার সময় প্রায়শই সে নির্দয়ের মতো ব্যবহার করেছে, বিল দ্য লিজার্ডকে লাথি মারার মতো হিংসাত্মক কাজ করেছে এবং তার অভদ্র প্রত্যুত্তর এবং সংবেদনশীলতার অভাবের মাধ্যমে তার সামাজিক লালনপালন সম্বন্ধে জানা যায়। ডনাল্ড র‍্যাকিনের মতে, “তার শ্রেণি ও কাল আবদ্ধ কুসংস্কার, তার তীব্র চাঞ্চল্য ও শিশুসুলভ কান্না, তার খুঁতখুঁতেপনা ও আত্মবিশ্বাসী অজ্ঞতা, কখনো কখনো তার ভয়ঙ্কর কপটতা, তার সাধারণ অক্ষমতা ও বিহ্বলতা এবং দুটো অভিযানের শেষের কঠিন মুহূর্তকে কাপুরুষের ন্যায় তৎপরতার সাথে ছেড়ে যাওয়া সত্ত্বেও--[...]বহু পাঠক অ্যালিসকে নিয়ন্ত্রণ, অধ্যবসায়, সাহস এবং পরিণত সুবুদ্ধির একটি কাল্পনিক প্রতিমূর্তি হিসেবে দেখে।”

অ্যালিস চরিত্রটিকে অ্যালিস লিডেল হিসেবে প্রতিপন্ন করার ব্যাপারটা যথেষ্ট বিতর্কিত। বহু সমালোচক চরিত্রটিকে অ্যালিস লিডেল বা তার দ্বারা অনুপ্রাণিত বলে মনে করেন। অন্যদিকে আবার এর বিরোধে অনেকে বলেন যে, ক্যারল তার গল্পের মুখ্য চরিত্র ও লিডেলকে পৃথক মনে করেন। ক্যারলের মতে, তার চরিত্রটি বাস্তবের কোনো শিশুর ওপর ভিত্তি করে নির্মিত হয়নি, এটি সম্পূর্ণ একটি কাল্পনিক চরিত্র।

সঠিক অনুচ্ছেদ শিরোনাম কোনটি?
titleA. চরিত্র
titleB. সাংস্কৃতিক প্রভাব
titleC. গল্পের সারসংক্ষেপ
titleD. অন্যান্য আলঙ্কারিক
উত্তর: titleA
‘সোন্ডা’ ডাকনামে পরিচিত পিটার স্লিপের বিশ্ব সিরিজ ক্রিকেট চলাকালীন জাতীয় পর্যায়ে অভিষেক ঘটে। যদিও তার ক্রীড়াশৈলী সর্বোচ্চ মানের ছিল না, তবুও পিটার স্লিপ জনসমক্ষে প্রচার করতেন যে, বিশ্ব সিরিজ ক্রিকেটে খেলার জন্য তাকে বাৎসরিক $১৫,০০০ ডলার লাভের আমন্ত্রণ জানানো হয়েছিল। লেগ স্পিনার হিসেবে তাকে সর্বদাই দলে আসা-যাওয়ার পালায় থাকতে হতো। খুব কমই উপর্যুপরী দুই খেলায় অংশ নিতে পেরেছেন তিনি।

তৎকালীন অস্ট্রেলীয় স্পিনারদের রাজত্বকালে ৪০ ঊর্ধ্ব গড়ে বোলিং করেছেন। তুলনান্তে, ২০০৬ সালে প্রথম পছন্দের লেগ স্পিনার শেন ওয়ার্ন ও স্টুয়ার্ট ম্যাকগিলের গড় ৩০-এর নিচে ছিল। এছাড়াও, টম হোগান, মারে বেনেট, টনি মান ও ক্রিকেট ওয়েবসাইট ক্রিকইনফো তার খেলোয়াড়ী জীবনকে তুলনামূলকভাবে ধীরগতিসম্পন্ন বোলার হিসেবে উল্লেখ করেছে। এছাড়াও পিটার স্লিপ স্বয়ং তার টেস্ট খেলোয়াড়ী জীবনকে মিশ্রমানেররূপে উল্লেখ করেছেন।

সঠিক অনুচ্ছেদ শিরোনাম কোনটি?
titleA. অ্যাশেজ সিরিজ, ১৯৮৬-৮৭
titleB. টেস্ট ক্রিকেট
titleC. অবসর
titleD. খেলার ধরন
উত্তর: titleD
বন্ধক নিয়ে কী সমস্যা হয়েছে তা নির্ধারণ করতে ঋণদানকারী কর্তৃক "ঘটনা-পরবর্তী" যে প্রক্রিয়া সংঘটিত হয় তাই হল ফরেনসিক অবলিখন। ফরেনসিক অবলিখন ঋণ গ্রহীতাকে তাদের বর্তমান পাওনাদারের সাথে পরিবর্তনের দৃশ্যে কাজ করার ক্ষমতা দেয়। তবে, এটি ঋণ গ্রহীতাকে নতুন ঋণ গ্রহণ বা পুনঃতফসিলের যোগ্যতা দেয় না। এ ধরণের অবলিখন সাধারণত রিয়েল এস্টেটের প্রতিটি ক্ষেত্রে অভিজ্ঞতা সম্পন্ন কোনো দলের সাথে যুক্ত একজন অবলেখক দ্বারাই সম্পন্ন করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. পদ্ধতি
titleC. সিকিউরিটিজ অবলিখন
titleD. ফরেনসিক অবলিখন
উত্তর: titleD
এটি ২০১৯ সালে সকলের জন্য উন্মুক্ত হবে বলে আশা করা হচ্ছে এটি ওল্ড আপার থমসন রোডের কাছে সেন্ট্রাল ক্যাচমেন্ট প্রকৃতি রিজার্ভ সংলগ্ন স্থানে অবস্থিত। উদ্যানটি প্রাক্তন হাইনান গ্রামে গড়ে উঠেছে যা ১৮০০ সালে প্রতিষ্ঠিত হয়েছিল এবং ১৯৭৫ সালে পরিত্যক্ত হয়েছিল। এটি আকারে প্রায় ৫০ হেক্টর হবে। 
উদ্যানটির একটি উদ্দেশ্য হ'ল এলাকার জীববৈচিত্র্য সংরক্ষণে সহায়তা করা। উদ্যান এবং এর পার্শ্ববর্তী অঞ্চলে দর্শনার্থীদের আকর্ষণ করার জন্য ২০১০-এর দশকের শেষদিকে সেন্ট্রাল ক্যাচমেন্টের নিকটে সিঙ্গাপুরের পাঁচটির মধ্য থেকে বাছাই করে এ্ই উদ্যানটি তৈরি হয়েছিল। উদ্যানের বনাঞ্চল অঞ্চলে বাস করা প্রাণিকুলের মধ্যে রয়েছে সুডা পাঙ্গোলিন, মালায়ান কর্কশিন, সাম্বা হরিণ, চিতা বিড়াল, খড়ে মাথাযুক্ত বুলবুল, মালায়ান বক্স টার্টল এবং সিনামন ব্যাঙ। এটি ব্যান্ডেড সুরিলি সংরক্ষণে এবং এই প্রাণীকে বিলুপ্তির হাত থেকে রক্ষা করবে এই উদ্দেশ্যকে সামনে রেখেই এই থমসর উদ্যান বিশেষভাবে তৈরি করা হয়েছে, এক বানর প্রকার লিফ বানর যেগুলো সিঙ্গাপুরে বিপন্ন হয়ে পড়েছে এবং সিঙ্গাপুরের জনসংখ্যা বেড়ে যাওয়ায় এদের তীব্র খাদ্য সংকট চলছে এবং লোকজন প্রায়শই নিকটবর্তী জঙ্গলেস এদের খাবার সরবরাহ করে থাকে। উদ্যানের গাছগুলিতে বিভিন্ন প্রজাতির পাখি যেমন- "ফিকাস", আঙ্গসানা এবং কমন পুলাই অন্তর্ভুক্ত রয়েছে। প্রকৃতি উপভোগ করার পাশাপাশি উদ্যানের দর্শনার্থীরা হাইনান গ্রামও ঘুরে বেড়িয়ে দেখতে পারবেন।

যুগান্তকারী এই প্রকল্পটির সূচনা হয়েছিল সিঙ্গাপুরের দ্বিতীয় জাতীয় উন্নয়ন মন্ত্রী মিস্টার লির হাতে একটি "রাডারম্যাচের পিনাট" গাছ রোপন করা মাধ্যমে। লির মতে: "এই বাফার উদ্যানগুলি সেন্ট্রাল ক্যাচমেন্ট (প্রকৃতি রিজার্ভ) কে প্রান্তীয় প্রভাব থেকে রক্ষা করবে। আপনার যদি প্রাকৃতিক রিজার্ভ অবধি রাস্তা বিকাশমান থাকে তবে আপনি এটিকে নগর সেটিংয়ের সমস্ত প্রভাবমুক্ত রাখা সাপেক্ষে করতে পারেন। এই প্রাকৃতিক উদ্যানগুলি কাছাকাছি হলেও রিজার্ভের মধ্যে না হওয়ায় জনসাধারণ তাদের পরিবারকে সাথে নিয়ে উদ্যানের মনোরম প্রাকৃতিক সৌন্দর্য উপভোগ করতে পারবে এবং এটি আমাদের অতি মূল্যবান প্রকৃতিক সংরক্ষণের উপর চাপ কমাবে।" 

সঠিক অনুচ্ছেদ শিরোনাম কোনটি?
titleA. কামপুাং রুট
titleB. বাহ্যিক লিঙ্কগুলি
titleC. পটভূমি
titleD. উদ্বোধন
উত্তর: titleC